  Майя Бывальцева 30-тӥ шуркынмонлы Удмуртиын 608 сюрс 694 адямилы пуэдлэсь прививка пуктӥзы. Со элькунын улӥсьёслэсь 40,6 процентэз луэ, ивортэ Роспотребнадзорлэн улосвылъя управлениезлэн пресс-службаез. Прививка 219 сюрс 829 нылпиослы (чакламезлэсь 100 процент) но 2 сюрс 23 секытэн кышномуртъёслы (чакламлэсь 96,3 процент) пуктӥзы. Та нуналъёсы Удмуртие бадӟымъёслы 238 сюрс 610 доза «Совигрипп» вакцина вуиз 23-29 шуркынмонэ элькунын паласькись лек вирус инфекциен (ОРВИ) 10 сюрс 875 адями черлаз, со пӧлын 14 аресозь 6 сюрс 688 пиналъёс. Ижкарын 5 сюрс 445 мурт висьыны усиз. Кынман висёнъёсын черламъёслэн лыдзы эпидеми гожлэсь 13 процентлы улӥын. Паласькись лек вирус инфекциен висисьёслэн лыдзы трос луэмен кылем арняе ньыль нылпи садъёсты быдэсак ворсазы – кыкез Эгра ёросын но кыкез Глаз ёросын. Висисьёс пӧлын грипплэн вирусэз туннэ нуналлы шараямтэ.  Тегъёс: Ижкар Роспотребнадзор Удмуртия пуэд прививка  